En Jensma doen ook presies dit in sy aanwending van beide die majeurtale Afrikaans en Engels. Hierdie meertaligheid binne taal is wanneer taal intensief word, ’n suiwer kontinuum van waardes en intensiteite, ’n geheimsinnige taal, met terselfdertyd niks om weg te steek nie.
Die mineurskrywer onderontwikkel sy taal, hy vind sy eie kombuistaal, sy eie derde wêreld, sy eie woestyn (Deleuze en Guattari 1986:18).